Andri Ševtšenko - Vikipeedia, vaba entsüklopeedia

# Andri Ševtšenko

### Allikas: Vikipeedia

Andri Mõkolajovõtš Ševtšenko (ukraina keeles Андрій Миколайович Шевченко, sündis 29. septembril 1976 Dvirkivštšinas Kiievi oblastis) on Ukraina jalgpallikoondise ründaja, kes mängib 2006. aasta mais sõlmitud lepingu alusel Inglismaal Chelsea FC-s.

## [redigeeri] Karjäär

Ševtšenko alustas karjääri Kiievi Dünamos, mille rivistuses võitis ta viis korda Ukraina meistrivõistlused (1995–1999) ja kaks korda karikavõistlused (1996 ja 1998).

Ta oli 9-aastane, kui Kiievi Dünamo treenerid märkasid teda. Aastal 1994. debüteeris ta 17-aastaselt klubi põhikooseisus. Kahe eduka hooajaga Dünamo peatreeneri Valeri Lobanovski juhtimisel Meistrite liigas sai Ševtsenko tuntuks. Eriti edukas oli 1998. aasta hooaeg, mil Dünamo võitis FC Barcelona võõrsil 4:0 ja jõudis Meistrite liiga poolfinaali, kus jäi kahe mänguga 3:4 alla Müncheni Bayernile.

AC Milan ostis ta 1999. Kohe esimesel hooajal sai ta 24 väravaga Serie A parima väravalööja tiitli, olles läbi aegade esimene mitteitaallane, kes seda oma debüüthooajal suutnud. Klubis seitse hooaega mänginud Ševtšenko lõi 127 väravat.

AC Milani rivistuses on ta tulnud Itaalia meistriks, võitnud Meistrite liiga, Euroopa superkarika, Itaalia karika ja superkarika.

2004. aasta valiti ta Euroopa aasta jalgpalluriks.

Ukraina rahvuskoondises on Ševtšenko mänginud 19. juuni 2006 seisuga 66 korda ja löönud 30 väravat. Debüüt koondises oli 25. märtsil 1995 Horvaatia vastu.

Ševtsenko mängib maailmameistrivõistlustel esimest korda 2006. aastal Saksamaal. MM-i valikmängudes tegi ta 6 väravat.

## [redigeeri] Isiklikku

Andri Ševtšenko on 183 cm pikk ja kaalub 73 kg.

## [redigeeri] Välislingid

- Info 2006 MM-il
- Andriy Shevchenko tribute site (English and Spanish)

Välja otsitud andmebaasist "http://et.wikipedia.org../../../a/n/d/Andri_%C5%A0evt%C5%A1enko_6f43.html"

Kategooriad: Ukraina jalgpallurid | Sündinud 1976

##### Views

- Artikkel
- Arutelu
- Viimane redaktsioon

##### Otsi

##### Teised keeled

- العربية
- Bahasa Indonesia
- বাংলা
- Български
- Česky
- Dansk
- Deutsch
- English
- Español
- Esperanto
- فارسی
- Français
- Gaeilge
- Galego
- 한국어
- Hrvatski
- Íslenska
- Italiano
- עברית
- Lietuvių
- Magyar
- Nederlands
- 日本語
- ‪Norsk (bokmål)‬
- Polski
- Português
- Русский
- Slovenčina
- Српски / Srpski
- Suomi
- Svenska
- ไทย
- Tiếng Việt
- Türkçe
- Українська
- 粵語
- Žemaitėška
- 中文